SKR โชว์กำไรไตรมาส 1/62 พุ่ง 61% มาที่ 72 ลบ. รับรายได้เพิ่ม-ต้นทุนลด
SKR โชว์กำไรไตรมาส 1/62 พุ่ง 61% มาที่ 72 ลบ. จากปีก่อนกำไร 45 ลบ. รับรายได้เพิ่ม-ต้นทุนลด
8 พ.ค. 2562

บริษัท ศิครินทร์ จำกัด (มหาชน) หรือ SKR รายงานผลการดำเนินงานงวดไตรมาส 1/62 (รวมบริษัทย่อย) สิ้นสุดวันที่ 31 มี.ค. 62 มีกำไรสุทธิดังนี้

โดยผลการดำเนินงานในไตรมาสดังกล่าว มีผลกำไรเพิ่มขึ้น เนื่องจาก บริษัทฯ และบริษัทย่อยมีรายได้จากการรักษาพยาบาลสำหรับงวดไตรมาสที่ 1/62 เป็นจำนวนเงิน 872.86 ล้านบาท เมื่อเทียบกับไตรมาสที่ 1/61 เป็นจำนวนเงิน 798.45 ล้านบาท พบว่า มีรายได้จากการรักษาพยาบาลเพิ่มขึ้น เป็นจำนวนเงิน 74.41 ล้านบาท คิดเป็นสัดส่วนเพิ่มขึ้น 9.32% มีสาเหตุมาจากจำนวนคนไข้และศักยภาพทางการแพทย์ด้านศูนย์เฉพาะทางที่เพิ่มขึ้น
ขณะที่ บริษัทฯ และบริษัทย่อยมีต้นทุนในการรักษาพยาบาลสำหรับงวดไตรมาสที่ 1/62 เป็นจำนวนเงิน 617.60 ล้านบาท เมื่อเทียบกับไตรมาสที่ 1/61 เป็นจำนวนเงิน 586.33 ล้านบาท พบว่า มีต้นทุนในการรักษาพยาบาลเพิ่มขึ้น 31.27 ล้านบาท คิดเป็นสัดส่วนเพิ่มขึ้น 5.33% แต่เมื่อเทียบกับสัดส่วนของต้นทุนในการรักษาพยาบาล เทียบกับรายได้จากการรักษาพยาบาล สำหรับงวดไตรมาสที่ 1/62 เท่ากับ 70.76 % เปรียบเทียบกับงวดไตรมาสที่ 1/61 เท่ากับ 73.43 % พบว่า มีสัดส่วนลดลง 2.67 % โดยสัดส่วนที่ลดลง คิดเป็นจำนวนเงิน 15.65 ล้านบาท มีสาเหตุมาจากความสามารถในการบริหารจัดการต้นทุน และค่าใช้จ่ายอย่างมีประสิทธิภาพ
 